ল্যাব্রাডর সাগর
ল্যাব্রাডর সাগর (ফরাসী: মের দু ল্যাব্রাডর) হলো ল্যাব্রাডর উপদ্বীপ এবং গ্রীনল্যান্ডের মধ্যে অবস্থিত উত্তর আটলান্টিক মহাসাগরের একটি শাখা। এই সাগরের দক্ষিণপশ্চিম, উত্তরপশ্চিম এবং উত্তরপূর্ব সীমান্তে মহীসোপান রয়েছে। এটি ডেভিস প্রণালীর মধ্য দিয়ে উত্তর দিকে ব্যাফিন উপসাগরের সাথে সংযুক্ত। একে আটলান্টিকের একটি প্রান্তিক সাগর হিসেবে বিবেচনা করা হয়।